b'\n_START_ARTICLE_\nPavle Kernjak\n_START_SECTION_\n\xc5\xbdivljenje\n_START_PARAGRAPH_\nBil je skladatelj samouk; u\xc4\x8dil se je ob harmoniju, ki mu ga je kupil o\xc4\x8de. Skomponiral in priredil je nad sto pesmi. Izhodi\xc5\xa1\xc4\x8de delovanja je na\xc5\xa1el v koro\xc5\xa1ki ljudski pesmi. Postal je osrednja glasbena osebnost na avstrijskem Koro\xc5\xa1kem \xc5\xbee med obema vojnama, po drugi svetovni vojni pa je njegovo delo postalo poznano predvsem po zaslugi Slovenskega okteta tudi izven meja Koro\xc5\xa1ke. Pomen Kernjakove glasbe je predvsem v njeni preprostosti, v melodiki, ki \xc4\x8drpa iz koro\xc5\xa1ko-slovenskega melosa, in v harmoniji, ki se naslanja na ljudsko pesemsko izro\xc4\x8dilo.'